གཞན་ཡང་ཚོགས་འདུའི་དངོས་གཞིར་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་རྩོམ་སྒྲིག་འགན་འཛིན་འཇུ་བསྟན་སྐྱོང་ལགས་དང་འགན་འཛིན་དགེ་བཤེས་བློ་བཟང་སྨོན་ལམ་ལགས་གཉིས་ཀྱིས་ཚིག་མཛོད་རྩོམ་སྒྲིག་སྐབས་མཉེན་ཆས་ནང་གི་དཀའ་ཁག་སེལ་ཐབས་དང་།མཉེན་ཆས་བེད་སྤྱོད་བྱེད་ཕྱོགས།དེ་མིན་རྩོམ་སྒྲིག་པ་རྣམ་པས་ཚིག་མཛོད་རྩོམ་སྒྲིག་སྐབས་དུས་རྒྱུན་མ་ཚིག་ལེན་སྟངས།བརྡ་སྤྲོད་དང་བརྡ་ཆད་ཀྱི་དབྱེ་བ་བཀར་སྟངས།འགྲེལ་བཤད་ཀྱི་ཚད་གཞི།འཛིན་སྐྱོང་གི་དཀའ་ངལ།རྩོམ་སྒྲིག་པ་གསར་རྙིང་བརྗེ་སྒྱུར་སོགས་ཀྱི་དཀའ་ཁག་ལ་གདོང་ལེན་བྱེད་ཕྱོགས་ཐད་ནས་དྲི་བ་དྲིས་ལན་དང་བགྲོ་གླེང་ལྷུག་པོར་གནང་།དེ་མིན་ཕྱོགས་མཐའ་ཁག་ནས་ཕེབས་པའི་ཆོས་བརྒྱུད་ཁག་གི་རྩོམ་སྒྲིག་པ་རྣམ་པས་ལོ་གཅིག་གི་ནང་ལ་རྩོམ་སྒྲིག་ཟིན་པའི་ཐ་སྙད་རྣམས་བསྡུ་ལེན་བྱས་ཡོད།